Świyncynie jŏdła we strojach rozbarskich
Tradycyjŏ świyncyniŏ jŏdła we kościele Świyntego Jacka w Bytōmiu na Rozbarku trwŏ już ôd siedmiu lŏt. Piyrszy rŏz trefiyło sie to we 2012 roku, a idyjõ na doł Piotr Mankiewicz, rozbarczōn, posiedziciel Muzeum Chleba w Radziōnkowie. To dziynki jigo aktywności i zaangażowaniu podarziło sie wrōcić dŏwnõ tradycyjõ noszyniŏ stroju rozbarskigo, co sie na niego tyż gŏdŏ bytōmski, jednego z nojpopularniyjszych strojōw chopskich Gōrnego Ślōnska.
Kożdy rok przibywŏ ôsōb, co przichodzōm we Wielkõ Sobotã, coby wziōńć udzioł w tradycyjnym świyncyniu jŏdła. Na trefie sōm majoryntni, modzi jak tyż dzieci, dlŏ kerych je to niy ino przileżytość do ôbejzdrzyniŏ, jak wyglōndajōm tradycyjne szaty rozbarske, ale tyż szansa, coby poznać jejich historyjõ.
Wert tyż pedzieć, iże ksiynżŏ kludzōm mszõ po ślōnsku.
Na tref zaprŏszani sōm wszyjscy, niy ino bytōmiany, na drugõ po połedniu (14:00), we Wielkõ Sobotã, 31 marca, do kościoła Świyntego Jacka w Bytōmiu na Rozbarku, ul. Matejki 1.
szl_Latn szl_Latn szl_Latn szl_Latn szl_Latn